sagorsarker/bangla-wikipedia huggingface dataset:
লাইকেন হাইপারস্পোর্ট

লাইকেন হাইপারস্পোর্ট (ইংরেজি: Lykan Hypersport) হচ্ছে লেবাননের সীমিত উৎপাদিত স্পোর্টস কার, যেটি সংযুক্ত আরব আমিরাত ভিত্তিক প্রতিষ্ঠান ডাব্লিউ মোটরস (২০১২ সালে লেবাননে প্রতিষ্ঠিত) কর্তৃক লেবানন, ফ্রান্স এবং ইটালিয়ান প্রকৌশলীদের সহযোগিতায় তৈরী। এটাই মধ্যপ্রাচ্যের স্থানীয়ভাবে নকশাকৃত প্রথম স্পোর্টস কার।
এ গাড়িটির উৎপাদন পরিকল্পনা মাত্র সাতটি ইউনিটে সীমাবদ্ধ ছিলো। ২০১৩ সালের ফেব্রুয়ারিতে কাতার মোটর প্রদর্শনীতে লাইকেন হাইপারস্পোর্টের প্রি-প্রোডাকশন সর্ব প্রথম জনসম্মুখে আসে।
৩.৪ মিলিয়ন মার্কিন ডলার মূল্য নিয়ে লাইকেন হাইপারস্পোর্ট তার উৎপাদনের সময় তৃতীয় সর্বোচ্চ ব্যয়বহুল গাড়ী ছিল। হাইপারস্পোর্ট হচ্ছে রত্নখচিত হেডলাইটের প্রথম গাড়ি; এটিতে ৪২০ টি হীরকের (১৫ ক্যারেট) সঙ্গে টাইটানিয়াম এলইডি ব্লেড ব্যবহার করা হয়েছে; যদিও ক্রেতাদের রুবি, হীরা, হলুদ হীরা, এবং স্যাফায়ারস এর যে কোনোটি পছন্দের উপর ভিত্তি করে গাড়ির হেডলাইট তৈরী করা হয়। গাড়িটি কেন্দ্রীয় কনসোলে একটি হলোগ্রাফিক ডিসপ্লে সিস্টেম ব্যবহার করা হয়েছে এবং এতে ইন্টারেক্টিভ মোশন বৈশিষ্ট্য রয়েছে, সেইসাথে সিটে সোনার স্টিচিং রয়েছে। ২০১১ সালের জুন মাসে আবুধাবী পুলিশ বাহিনী একটি লুয়ান হাইপারস্পোর্ট কিনেছিল। আবুধাবী পুলিশে মোট সাতটি গাড়ি অন্তর্ভুক্ত করা হয়েছে, যার অর্থ গ্রাহকদের দ্বারা ক্রয়ের জন্য কেবল ছয়টি পাওয়া যায়।
গিয়ার রেশিও সেটআপের উপর নির্ভর করে নির্মাতারা এর সর্বোচ্চ গতি ৩৯৫ কিমি/ঘন্টা (২৪৫মাইল/ঘন্টা) বলে দাবি করে। গাড়িটি ০ থেকে ১০০ কিমি/ঘন্টা (০-৬২ মাইল/ঘন্টা) গতি উঠতে ২.৯ সেকেন্ড এবং ০-২০০ কিমি/ঘন্টা (০-১২৪ মাইল/ঘন্টা) উঠতে ৯.৬ সেকেন্ড সময় লাগে বলে দাবি করা হয়েছে, যদিও এই দাবির পক্ষে কোনো স্বাধীন পরীক্ষা করা হয়নি। ২০১৩ সালে দুবাইতে ডব্লিউ মোটরস গাড়ির একটি প্রদর্শনী করেছিল, সেখানে তারা গাড়ির পারফরম্যান্স রেকর্ড করেছে বলে দাবি করেছে।
T

T (উচ্চারণ: টি; "tee" ) আধুনিক ইংরেজি বর্ণমালা এবং আইএসও মৌলিক লাতিন বর্ণমালার বিংশতম বর্ণ। এটি সবচেয়ে সাধারণভাবে ব্যবহৃত ব্যঞ্জনবর্ণ এবং ইংরেজি ভাষার পাঠ্যগুলিতে দ্বিতীয় সর্বাধিক ব্যবহৃত অক্ষর।
V

V (উচ্চারণ: ভি) লাতিন বর্ণমালার দ্বাবিংশ বর্ণ।
V হল ভ্যানাডিয়ামের প্রতীক। এটি এটি পর্যায় সারণীর ২৩ নং মৌল।
X

X (উচ্চারণ: এক্স) লাতিন বর্ণমালার চতুর্বিংশ বর্ণ।
সি প্রোগ্রামিং ভাষায়, 'x'-এর পর শূন্য (0x বা 0X) দ্বারা হেক্সাডেসিমেলের আক্ষরিক মানগুলি নির্দেশ করতে ব্যবহৃত হয়।
জ্যাক হোয়াইট

জন কর্নিশ হোয়াইট (; জন্ম: ১৯ ফেব্রুয়ারি, ১৮৯১ - মৃত্যু: ২ মে, ১৯৬১) সমারসেটের হলফোর্ড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও দলনায়ক ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেটের প্রতিনিধিত্ব করেছেন তিনি। দলে মূলতঃ স্লো লেফট আর্ম অর্থোডক্স বোলিং করতেন ‘ফার্মার’ বা ‘জ্যাক’ ডাকনামে পরিচিত জ্যাক হোয়াইট। এছাড়াও, ডানহাতে ব্যাটিংয়ে পারদর্শিতা দেখিয়েছেন তিনি।
ধীরগতিসম্পন্ন বামহাতি বোলার হিসেবে ক্রিকেট খেলায় অংশ নিতেন জ্যাক হোয়াইট। উইকেট লাভে স্পিনের তুলনায় পেসের ভিন্নতা ও নিখুঁততাই সফলতার চাবিকাঠি ছিল তার। ১৯১৩ থেকে ১৯৩৭ সময়কালে সমারসেটের নিয়মিত খেলোয়াড় ছিলেন। ১৯২৭ থেকে ১৯৩১ সময়কালে সমারসেটের নেতৃত্বে ছিলেন জ্যাক হোয়াইট। ১৪ মৌসুমে শতাধিক উইকেট লাভে পারঙ্গমতা প্রদর্শন করেছেন। তন্মধ্যে, ১৯২৯ ও ১৯৩০ সালে সহস্রাধিক রান তুলে ‘ডাবল’ লাভ করেন।
অন্যান্য কাউন্টি রেকর্ডের মধ্যে ১৯১৯ সালে বাথে অনুষ্ঠিত খেলায় ওরচেস্টারশায়ারের বিপক্ষে ৮৩ রান দিয়ে ১৬ উইকেট দখল করেন। এছাড়াও, ১৯২১ সালে ওরচেস্টারে অনুষ্ঠিত খেলায় ওরচেস্টারশায়ারের ইনিংসের সবকটি উইকেট লাভ করেন ৭৬ রান দিয়ে। সমারসেটের পক্ষে সর্বমোট ২,১৬৫ উইকেট পেয়েছেন যা অদ্যাবধি কাউন্টি রেকর্ডরূপে বিবেচিত হয়ে আসছে। এছাড়াও, ৩৯৩ ক্যাচ তালুবন্দী করেছেন তিনি।
সমগ্র খেলোয়াড়ী জীবনে ১৫ টেস্টে অংশগ্রহণের সুযোগ হয় তার। তন্মধ্যে, চারবার ইংল্যান্ড দলকে নেতৃত্ব দিয়েছেন তিনি।
১৯২১ সালে সফরকারী অস্ট্রেলিয়ার বিপক্ষে অ্যাশেজ সিরিজ খেলার জন্য জ্যাক হোয়াইটকে মনোনয়ন দেয়া হয়। ২ জুলাই, ১৯২১ তারিখে অস্ট্রেলিয়ার বিপক্ষে টেস্ট অভিষেক ঘটে জ্যাক হোয়াইটের। কিন্তু, শক্তধর প্রতিপক্ষের বিপক্ষে খেলার পর পরবর্তী সাত বছরে তাকে আর টেস্ট খেলানো হয়নি।
১৯২৮-২৯ মৌসুমে ইংল্যান্ড দলের সদস্যরূপে অস্ট্রেলিয়া সফরে যান। অধিনায়ক পার্সি চ্যাপম্যানের সহকারী ছিলেন তিনি। ঐ সিরিজে তিনি দলের প্রধান বোলাররূপে আবির্ভূত হন ও যুদ্ধংদেহী মনোভাব নিয়ে বেশ সফলতার পরিচয় দেন। মেলবোর্নে ১১৩.৫ ওভার এবং অ্যাডিলেডে ১২৪.৫ ওভার বোলিং করে ২৫৬ রান দিয়ে খেলায় ১৩ উইকেট দখল করেন। ঐ খেলায় ইংল্যান্ড মাত্র ১২ রানের ব্যবধানে জয় পায়। সিরিজের চূড়ান্ত টেস্টে আঘাতপ্রাপ্ত চ্যাপম্যানের পরিবর্তে অধিনায়কের দায়িত্ব পালন করেন। কিন্তু, ঐ টেস্টে পরাজিত হবার ফলে ধারাবাহিকভাবে সাত টেস্ট জয়ের রেকর্ডের সমকক্ষ হয় ইংরেজ দল।
১৯২৯ সালে সফরকারী দক্ষিণ আফ্রিকার বিপক্ষে অনুষ্ঠিত সিরিজে আবারো তাকে অধিনায়কের দায়িত্বভার অর্পণ করা হয়। ঐ সিরিজে তার দল এক টেস্টে জয় পায় ও দুই টেস্ট ড্র করে। এরপর ১৯৩০ সালে অস্ট্রেলিয়া ও ১৯৩০-৩১ মৌসুমে দক্ষিণ আফ্রিকার বিপক্ষে অনুষ্ঠিত টেস্ট সিরিজে চ্যাপম্যানের সহযোগী মনোনী হন তিনি।
সমগ্র খেলোয়াড়ী জীবনে সংগৃহীত ২,৩৫৫ উইকেট লাভের ফলে সর্বকালের উইকেট লাভকারী ক্রিকেটারদের তালিকায় ১৬শ অবস্থানে রয়েছে।
১৯২৯ সালে উইজডেন কর্তৃক অন্যতম বর্ষসেরা ক্রিকেটার মনোনীত হন তিনি।
১৯২৯ ও ১৯৩০ সালে টেস্ট দল নির্বাচকমণ্ডলীর সদস্য মনোনীত হন। এছাড়াও, মৃত্যুকালীন সমারসেটের সভাপতির দায়িত্বে ছিলেন জ্যাক হোয়াইট। ২ মে, ১৯৬১ তারিখে ৭০ বছর বয়সে সমারসেটের কম্ব ফ্লোরি এলাকায় জীবনাবসান ঘটে জ্যাক হোয়াইটের।
সিটসেরনিকাবার্ড দর্শক তালিকা

সিটসেরনিকাবার্ড আর্মেনিয়ার ইয়েরেভানে অবস্থিত আর্মেনীয় গণহত্যার সরকারী স্মৃতিসৌধ। শয়ে শয়ে আর্মেনীয় বুদ্ধিজীবীদের কনস্টান্টিনোপল থেকে নির্বাসন দেওয়া দিয়ে যে গণহত্যার সূচনা হয়, ১৯৬৫ সালের ২৪ এপ্রিল তার ৫০ বার্ষিকীতে ইয়েরেভানে গণপ্রদর্শনের পরে, ১৯৬৭ সালে এই সৌধ উন্মোচন করা হয়। ১৯৯১ সালে তৎকালীন সোভিয়েত ইউনিয়নের কাছ থেকে স্বাধীনতা অর্জন করবার পরে এই সৌধটি সরকারী অনুষ্ঠানের অংশ হয়ে ওঠে। তার পর থেকে বিদেশী কর্মকর্তারা আর্মেনিয়ায় আসলেই অধিকাংশ সময়েই আর্মেনীয় গণহত্যার শিকারদের প্রতি শ্রদ্ধা জানাতে এই স্মৃতিসৌধ দর্শনে আসেন। সিটসেরনিকাবার্ড সফরে প্রদর্শশালা দর্শনও ধরা থাকে। কিছু বিশিষ্ট অতিথি স্মৃতিসৌধের কাছে বৃক্ষরোপণ করেছেন।
বহু রাজনীতিবিদ, শিল্পী, সঙ্গীতশিল্পী, ক্রীড়াবিদ, এবং ধর্মীয় ব্যক্তিত্ব সিটসেরনিকাবার্ড দর্শনে এসেছেন। এদের মধ্যে উল্ল্যেখযোগ্য হলেন রাশিয়া (বরিস ইয়েলৎসিন, ভ্লাদিমির পুতিন, দিমিত্রি মেদভেদেভ), ফ্রান্স (জাক শিরাক, নিকোলা সার্কোজি, ফ্রঁসোয়া ওলঁদ), ইউক্রেইন, চেক প্রজাতন্ত্র, পোল্যান্ড, গ্রীস, জর্জিয়া, ইরান, বেলারুশ, রোমানিয়া, লেবানন, ক্রোয়েশিয়া
ও সার্বিয়ার রাষ্ট্রপতি এবং বুলগেরিয়া, চেক প্রজাতন্ত্র এবং অন্যান্য দেশের প্রধানমন্ত্রী। অনেক দেশের পররাষ্ট্রমন্ত্রী (মার্কিন যুক্তরাষ্ট্রের পররাষ্ট্রমন্ত্রী হিলারি ক্লিনটন এবং ইউরোপীয় ইউনিয়নের বহু উচ্চপদস্থ কর্মকর্তা, যথা - জোসে ম্যানুয়েল বারোওসো এবং হেরমান ফ্যান রুম্পাই) সিটসেরনিকাবার্ড এসে সম্মান জানিয়ে গেছেন। অন্যান্য অতিথিদের মধ্যে আছেন পোপ দ্বিতীয় জন পল (২০০১ সালে), পোপ ফ্রান্সিস (২০১৬ সালে), ইজরায়েলের প্রধান ইহুদি গুরু ইওনা মেটজগার, ইংল্যান্ডের আর্চবিশপ রোয়ান উইলিয়ামস,
রাশিয়ান অর্থোডক্স চার্চের প্রধান কিরিল ১, বিশ্ব দাবা চ্যাম্পিয়ন ভ্লাদিমির ক্রামনিক, বিশ্ব ফুটবল চ্যাম্পিয়ন ইউরি জোক্যাফ, ইংরেজ রক তারকা ইয়ান গিলান, সার্বিয়ান চলচ্চিত্র নির্মাতা এমির কুস্তরিচা, ফরাসি অভিনেতা জেহা দেপারদিউ এবং এলা দুলু, পদার্থবিজ্ঞানে নোবেল পুরস্কার বিজয়ী ঝোরেস আলফেরভ।
কোন তুর্কি রাষ্ট্রীয় কর্মকর্তা সিটসেরনিকাবার্ড দর্শনে আসেননি।
আর্মেনিয় গণহত্যার স্বীকৃতিদান আর্মেনিয়ার সবচেয়ে গুরুত্বপূর্ণ বিদেশনীতিগুলির মধ্যে একটি এবং আর্মেনিয় উদ্বাস্তু বা অভিবাসী সংগঠনগুলির প্রধান লক্ষ্য। বহু আর্মেনিয় এই সফরগুলিকে গণহত্যার স্বীকৃতিদান হিসেবে গণ্য করেন।
পোপ দ্বিতীয় জন পল আর্মেনিয়ার জাতীয় ধর্ম হিসেবে খ্রিস্টধর্ম গ্রহণের ১৭০০ তম বার্ষিকী অনুষ্ঠানে অংশগ্রহণের জন্য ২০০১ সালের ২৫ শে সেপ্টেম্বর ইয়েরেভানে যান। পোপ রাষ্ট্রপতি রবার্ট কোচারানিয়ের সাথে বৈঠক শেষে পরের দিন স্মারক পরিদর্শন করেন। উনি স্মৃতিসৌধে মাল্যদান করবার পরে একটি সংক্ষিপ্ত ভাষণ দেন ও প্রার্থনা পাঠ করেন। পোপ তার প্রার্থনায় মেটজ ইয়েঘারন (আর্মেনীয় শব্দ, যা আক্ষরিক অর্থে অনুবাদ করলে হয় "মহান অপরাধ") শব্দটি ব্যবহার করেন, যা নিয়ে বিতর্ক সৃষ্টি হয় যে উনি ১৯১৫ সালের গণহত্যার ঘটনাকে স্বীকৃতি দিলেন কি না।
রোমান ক্যাথলিক চার্চের প্রধানের এইরূপ পদক্ষেপ তুরস্কে অসন্তোষের ঝড় তোলে। ২০০১ সালের পয়লা অক্টোবর প্যানআর্মেনীয়ান.নেট প্রকাশ করে - তুর্কি গণমাধ্যম দুঃখ প্রকাশ করেছে, কারণ পোপ তার শেষ দিনের ভাষণে "গণহত্যা" শব্দটি বলেছেন।
বেগম

বেগম (, , , ) মধ্য ও দক্ষিণ এশিয়ায় ব্যবহৃত একটি রাজকীয় ও সম্ভ্রান্ত মহিলা পদবি। এটি বেগ বা বে পদবির স্ত্রীবাচক রূপ; বেগের স্ত্রী বা কন্যা বোঝাতে 'বেগম' ব্যবহৃত হয়ে থাকে; প্রায়শ বেগের মেয়ে বোঝাতে অবশ্য বেগজাদি শব্দটিও ব্যবহৃত হয়। পরবর্তীতে ক্রমশ ক্ষমতা বা উচ্চ সামাজিক অবস্থার সম্মানসূচক পদবি হিসেবে বেগম শব্দটি গৃহীত হয়।
তবে অধুনা দক্ষিণ এশিয়ায়, যথা বাংলাদেশ, ভারত ও পাকিস্তানে বেগম অর্থ আর বেগের স্ত্রী বা কন্যা নির্দেশ করে না যেহেতু শ্রেণী বা বিবাহ নির্বিশেষে যেকোন নারীর নামের আগে বা পরে 'বেগম' পদবি ব্যবহার করা হয়। কখনো কখনো অনেক কৃতি নারীর নামের আগে সম্মানসূচক ভূষণ হিসেবে 'বেগম' শব্দটি ব্যবহৃত হয়। যেমন, বেগম রোকেয়া, বেগম সুফিয়া কামাল, বেগম খালেদা জিয়া,বেগম ফজিলাতুন্নেছা মুজিব ইত্যাদি।
গৌরীপ্রসন্ন মজুমদার

গৌরীপ্রসন্ন মজুমদার (৫ ডিসেম্বর ১৯২৪ – ২০ অগাস্ট ১৯৮৬) বাংলা আধুনিক ও চলচ্চিত্র সংগীতের বিশিষ্ট গীতিকার ও সুরকার। বিংশ শতাব্দীর দ্বিতীয়ার্ধ জুড়ে বাংলা ছায়াছবি ও আধুনিক গানের জগৎকে যাঁরা প্রেমাবেগ-ঊষ্ণ রেখেছিলেন তিনি তাঁদের একজন। গীত রচনায় তাঁর বৈশিষ্ট্য শব্দচয়নে। মান্না দের গাওয়া তাঁর লেখা 'কফি হাউসের সেই আড্ডাটা আজ আর নেই' ২০০৪ সালে বিবিসির জরিপে সর্বকালের সর্বশ্রেষ্ঠ ২০টি বাংলা গানে ঠাঁই পেয়েছে এবং বাংলাদেশের স্বাধীনতা সংগ্রামের ইতিহাসে শোনো একটি মুজিবের থেকে গানটি গৌরীপ্রসন্ন মজুমদারের লেখা, অংশুমান রায়ের কন্ঠে এবং দীনেন্দ্র চৌধুরীর সুর ও পরিচালনায় একটি বিখ্যাত গান।
গৌরীপ্রসন্ন মজুমদার ১৯২৪ সালে ৫ ডিসেম্বর বর্তমান বাংলাদেশের পাবনা জেলার ফরিদপুর উপজেলার গোপালনগর গ্রামে জন্মগ্রহণ করেন। বাচ্চু ছিল তাঁর ডাক নাম। তাঁর পিতা গিরিজাপ্রসন্ন মজুমদার ছিলেন কলকাতারপ্রেসিডেন্সি কলেজের উদ্ভিদবিজ্ঞানের অধ্যাপক। গৌরীপ্রসন্ন মজুমদার ১৯২৪ খ্রিষ্টাব্দের ৫ ডিসেম্বর জন্মগ্রহণ এবং ১৯৮৬ সালের ২০ আগস্ট কলকাতায় মৃত্যু বরণ করেন।
মুক্তিযুদ্ধে অসামান্য অবদানের স্বীকৃতিস্বরূপ গণপ্রজাতন্ত্রী বাংলাদেশ সরকারের পক্ষ থেকে তাকে ২০১২ সালে "মুক্তিযুদ্ধ মৈত্রী সম্মাননা" জানানো হয়।
অঞ্জলি বসু সম্পাদিত সংসদ বাঙালি চরিতাভিধান (দ্বিতীয় খণ্ড) চতুর্থ সংস্করণ তৃতীয় মুদ্রণ। ISBN 978-81-7955-292-5 (Vol.II)
জন মিলস

জন আর্নেস্ট জ্যাকি মিলস (; জন্ম: ৩ সেপ্টেম্বর, ১৯০৫ - মৃত্যু: ১১ ডিসেম্বর, ১৯৭২) ওতাগোর হ্যামিল্টনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। ১৯৩০ থেকে ১৯৩৩ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ডের প্রতিনিধিত্ব করেছেন জ্যাকি মিলস নামে পরিচিত জন মিলস। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন তিনি। ফ্রাঙ্ক ওলি’র কাছাকাছি মানের নিউজিল্যান্ডীয় ক্রিকেটার ছিলেন তিনি।
১৯২৪-২৫ মৌসুম থেকে ১৯৩৭-৩৮ মৌসুম পর্যন্ত অকল্যান্ডের পক্ষে খেলেছেন জ্যাকি মিলস। সমগ্র খেলোয়াড়ী জীবনে সাত টেস্টে অংশগ্রহণের সুযোগ হয় জন মিলসের। ১৯২৯-৩০ মৌসুমের প্রথম খেলায় অকল্যান্ডের সদস্যরূপে ১৮৫ রান তুলেন। এ ইনিংসটিই তাঁর প্রথম-শ্রেণীর ক্রিকেটে ব্যক্তিগত সর্বোচ্চ সংগ্রহ ছিল। ঐ খেলায় ওতাগোর বিপক্ষে তাঁর দল ইনিংস ব্যবধানে জয় পেয়েছিল। অকল্যান্ডের সর্বমোট ৩৫৬ রানের বিপরীতে তিনি অর্ধেকের বেশি রান ও ওতাগোর দুই ইনিংসের সম্মিলিত সংগ্রহেরও অধিক রান তুলেছিলেন। ১৯২৪-২৫ মৌসুমে অকল্যান্ডের ক্লাব ক্রিকেটে ইডেনের পক্ষে ও বিশ্ববিদ্যালয় দলের বিপক্ষে তিনি ও হেক্টর গিলেস্পি উদ্বোধনী জুটিতে ৪৪১ রান তুলেন।
১৯২৭ ও ১৯৩১ সালে নিউজিল্যান্ড দলের সদস্যরূপে ইংল্যান্ড সফরে যান। প্রত্যেক সফরেই সহস্রাধিক রান তুলেছিলেন তিনি।
২৪ জানুয়ারি, ১৯৩০ তারিখে ইংল্যান্ডের বিপক্ষে টেস্ট অভিষেক ঘটে তাঁর। প্রথম নিউজিল্যান্ডীয় ক্রিকেটার হিসেবে অভিষেকে সেঞ্চুরি করার কীর্তিগাঁথা রচনা করেছেন। ১৯২৯-৩০ মৌসুমে সফরকারী ইংল্যান্ডের বিপক্ষে ওয়েলিংটনের ব্যাসিন রিজার্ভে ১১৭ রান করেছিলেন তিনি। স্টুই ডেম্পস্টারের সাথে প্রথম উইকেট জুটিতে ২৭৬ রানের জুটি গড়েছিলেন। তবে, পরবর্তীতে নয় ইনিংসে মাত্র ১২৪ রান তুলেছিলেন জন মিলস।
জন মিলসের পিতা জর্জ মিলস ১৮৯০ ও ১৯০০-এর দশকে অকল্যান্ডের পক্ষে অল-রাউন্ডার হিসেবে খেলতেন। পরবর্তীতে অকল্যান্ডের ইডেন পার্কে মাঠ কর্মকর্তার দায়িত্ব পালন করেছেন জর্জ মিলস।
১১ ডিসেম্বর, ১৯৭২ তারিখে ৬৭ বছর বয়সে ওয়াইকাতোর হ্যামিল্টনে জন মিলসের দেহাবসান ঘটে।
কিথ স্ট্যাকপোল

কিথ রেমন্ড স্ট্যাকপোল (; জন্ম: [১০ জুলাই, ১৯৪০) কলিংউডে জন্মগ্রহণকারী সাবেক ও বিখ্যাত অস্ট্রেলীয় আন্তর্জাতিক ক্রিকেট তারকা। ১৯৬৬ থেকে ১৯৭৪ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যানের দায়িত্ব পালন করতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন কিথ স্ট্যাকপোল।
দীর্ঘদেহী ও শক্তসমর্থ ব্যাটসম্যান হিসেবে কিথ স্ট্যাকপোল অনেকাংশে কলিন মিলবার্নের অনুরূপ ছিলেন। মাঠের সর্বত্র মারমূখী ভূমিকায় বলকে নিয়ে যেতে পারদর্শীতা দেখাতেন।
সমগ্র খেলোয়াড়ী জীবনে ৪৩ টেস্ট ও ৬টি একদিনের আন্তর্জাতিকে অংশ নিয়েছেন তিনি। ১৯৬৫-৬৬ মৌসুমে সফরকারী ইংল্যান্ডের বিপক্ষে অ্যাশেজ সিরিজের চতুর্থ টেস্টে অভিষেক ঘটে কিথ স্ট্যাকপোলের। ২৬ জানুয়ারি, ১৯৬৬ তারিখে অ্যাডিলেডে অনুষ্ঠিত ঐ টেস্টে জিম পার্কসের দূর্দান্ত ক্যাচ তালুবন্দী করেছিলেন তিনি। আট নম্বরে ব্যাটিংয়ে নেমে তিনি ৪৩ রানের ইনিংস খেলেন। এছাড়াও, ইংরেজ অধিনায়ক এম. জে. কে. স্মিথ ও সহঃ অধিনায়ক কলিন কাউড্রেকে লেগ স্পিনে কাবু করেন। খেলায় তিনি তার নিজস্ব সেরা ২/৩৩ বোলিং পরিসংখ্যান গড়েছিলেন। অস্ট্রেলিয়া ইনিংস ব্যবধানে জয়ী হয়ে সিরিজে ১-১ সমতা আনে।
১৯৭০-৭১ মৌসুমে একই প্রতিপক্ষের বিপক্ষে খেলেন। সফরকারী ইংরেজ দলের বিপক্ষে ৫২.২৫ গড়ে ৬২৭ রান তুলে অস্ট্রেলীয়দের প্রধান রান সংগ্রহকারীর ভূমিকায় অবতীর্ণ হন। প্রথম টেস্টে ১৮ রান সংগ্রহকালে জিওফ বয়কটের বলে বোলিং প্রান্তে রান আউটের কবলে পড়লেও আম্পায়ার ল্যু রোয়ানের বদান্যতায় বেঁচে যান। পরদিন অস্ট্রেলীয় সংবাদপত্রে স্থিরচিত্রে দেখা যায় যে, তিনি পরিষ্কার আউট। এ সিদ্ধান্তের বিপক্ষে অবস্থান নিয়ে ক্রিকেট ইতিহাসের অন্যতম নোংরা ঘটনারূপে আখ্যায়িত করা হয়। এর খেসারতস্বরূপ ইংল্যান্ড জয় পায়নি। স্ট্যাকপোল ২০৭ রান তুলে অস্ট্রেলিয়াকে ৪৩৩-এ নিয়ে যান। তার এ রানটি ব্যক্তিগত সর্বোচ্চ সংগ্রহ ছিল। ষষ্ঠ টেস্টে ৪৬৯ রানের অসম্ভব জয়ের লক্ষ্যমাত্রায় অগ্রসর হয় অস্ট্রেলিয়া দল। স্ট্যাকপোল ১৬ বাউন্ডারি সহযোগে মূল্যবান ১৩৬ রানের ইনিংস খেলে দলকে বাঁচান। শেষদিন দ্বিতীয় উইকেটে ইয়ান চ্যাপেলের ১০৪ রানের সাথে এ জুটি ২০২ রান তুলে।
সপ্তম ও চূড়ান্ত টেস্টে ২২৩ রানের জয়ের লক্ষ্যমাত্রায় অ্যাশেজ বাঁচাতে অগ্রসর হয় অস্ট্রেলিয়া দল। স্ট্যাকপোল ২ ছক্কা ও ৬ চারের মারে ৬৭ রান তুলেন। কিন্তু অন্যান্যদের কাছ থেকে খুব কমই সহযোগিতা পান। ফলশ্রুতিতে তার দল ১৬০ রানে অল-আউট হয়।
১৯৭২ সালে ইয়ান চ্যাপেলের নেতৃত্বাধীন অ্যাশেজ সফরে অস্ট্রেলিয়া দলের সহঃ অধিনায়ক ছিলেন তিনি। ঐ সিরিজে ৫২.৮৮ গড়ে ৪৮৫ রান তুলে উপর্যুপরী দ্বিতীয় সফরে অস্ট্রেলীয়দের মধ্যে শীর্ষে ছিলেন। ফলশ্রুতিতে, ১৯৭৩ সালে উইজডেন কর্তৃক অন্যতম বর্ষসেরা ক্রিকেটার মনোনীত হন কিথ স্ট্যাকপোল।
ক্রিকেট খেলা থেকে অবসরগ্রহণের পর বেতারে ধারাভাষ্যকার কর্মে নিয়োজিত আছেন কিথ স্ট্যাকপোল। তার বাবা কিথ সিনিয়র প্রথম-শ্রেণীর ক্রিকেট খেলেছেন। এছাড়াও, অস্ট্রেলীয় রুলস ফুটবলে কলিংউড ও ফিটজরয়ের প্রতিনিধিত্ব করেছেন সিনিয়র।
আইমাছড়া ইউনিয়ন

আইমাছড়া বাংলাদেশের রাঙ্গামাটি জেলার অন্তর্গত বরকল উপজেলার একটি ইউনিয়ন।
আইমাছড়া ইউনিয়নের আয়তন ৩৪,৪২০ একর (১৩৯.২৯ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ৭,৫৩৯জন। এর মধ্যে ৬,৩৮৬জন বৌদ্ধ, ১,০৯৫জন মুসলিম, ৫৬জন হিন্দু, ২জন খ্রিস্টান ।
বরকল উপজেলার দক্ষিণ-পূর্বাংশে আইমাছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে ভূষণছড়া ইউনিয়ন; পশ্চিমে কর্ণফুলী নদী, ভূষণছড়া ইউনিয়ন ও বরকল ইউনিয়ন; দক্ষিণে জুরাছড়ি উপজেলার বনযোগীছড়া ইউনিয়ন ও জুরাছড়ি ইউনিয়ন এবং পূর্বে জুরাছড়ি উপজেলার দুমদুম্যা ইউনিয়ন ও ভারতের মিজোরাম প্রদেশ অবস্থিত।
আইমাছড়া ইউনিয়ন বরকল উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বরকল থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৬টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
আইমাছড়া ইউনিয়নের সাক্ষরতার হার ৩৩.৫১%। এ ইউনিয়নে ২টি নিম্ন মাধ্যমিক বিদ্যালয় ও ১০টি প্রাথমিক বিদ্যালয় রয়েছে।
বরকল বালিকা উচ্চ বিদ্যালয়
ভারত সীমান্তবর্তী আইমাছড়া ইউনিয়নে যোগাযোগের একমাত্র মাধ্যম নৌপথ।
আইমাছড়া ইউনিয়নের পশ্চিম সীমান্ত দিয়ে প্রবাহিত হচ্ছে কর্ণফুলী নদী।
আইমাছড়া ইউনিয়নের প্রধান হাট-বাজার হল কলাবুনিয়া বাজার।
বাঙালি বিউটি

বাঙালি বিউটি রাহশান নূর রচিত ও পরিচালিত একটি বাংলাদেশী পিরিয়ড প্রণয়ধর্মী হাস্যরসাত্মক নাট্য চলচ্চিত্র। এতে নূরকে রেডিও ডিজে এবং মুমতাহিনা টয়াকে মেডিকেল ছাত্রী হিসেবে দেখা যায়, যারা ১৯৭৫ সালে ঢাকায় রাজনৈতিক অচলাবস্থার সময় প্রেমে পড়েন। এটি নূর ও টয়া দুজনেরই অভিনীত প্রথম চলচ্চিত্র।
১৯৭৫ সালে ঢাকায়, ময়না ইফতেখার (মুমতাহিনা টয়া) ডাক্তারির ছাত্রী হিসেবে পড়াশুনাকে গুরুত্বের সাথে গ্রহণ করে। বই এবং চলচ্চিত্র তার একমাত্র অবসর ব্যয় করার সঙ্গী ও সোফিয়া লরেনকে সে আইডল হিসেবে গ্রহণ করে। একদিন তার বাবা ব্রিগেডিয়ার জেনারেল কে. এম ইফতেখার (পীযূষ বন্দ্যোপাধ্যায়) তার এক বন্ধুর সাথে কথোপকথনের সময় ময়নার সাথে দেখা করার জন্য তাঁদের বাড়িতে আমন্ত্রণ জানায়। সাক্ষাত করার পর, নাদিম (কাজী আসিফ রহমান), নাদিমের পরিবার, ইফতেখার ও তার স্ত্রী মোশফিকা (নাইলা আজাদ) নাদিমের সাথে ময়নার বিয়ের ব্যবস্থা করতে সম্মত হয়। ময়নাও বাবা-মার কথামত এই প্রস্তাবে রাজি হয়।
চলচ্চিত্রটির চিত্রায়ন হয় বাংলাদেশের উত্তরা, বাংলাদেশ বেতারের পুরনো অফিস, শাহবাগ, বনানী, পুরানা পল্টনের বিভিন্ন স্থানে।
শুরুতে ২০১৮ সালের ৯ ফেব্রুয়ারি বাংলাদেশে মুক্তির দিন নির্ধারণ করা হয়, কিন্তু চলচ্চিত্রটি প্রচার নিষিদ্ধ করে বাংলাদেশ চলচ্চিত্র সেন্সর বোর্ড। যাইহোক, ১৬ ফেব্রুয়ারি ২০১৮ তে মার্কিন যুক্তরাষ্ট্রে ১২টি প্রেক্ষাগৃহে চলচ্চিত্রটি মুক্তি পায় এবং এটির চিত্রনাট্য, দিকনির্দেশনা, সংগীত, এবং শীর্ষ অভিনেতাদের অভিনয় প্রশংসিত হয় এবং এখন পর্যন্ত এটি যুক্তরাষ্ট্রে বক্স অফিসে সর্বকালের সর্বাধিক উপার্জনকারী বাংলা ভাষার চলচ্চিত্র। ২০১৮ সালের জুন মাসে বাংলাদেশ আপীল বোর্ড সিন্সর বোর্ডের নিষেধাজ্ঞা প্রত্যাহার করে নেয় এবং ২০১৮ সালের ২০ জুলাই চলচ্চিত্রটির দুটি প্রেক্ষাগৃহে মুক্তি পায়। ছবিটি সেপ্টেম্বর মাসে "মানজালা মেই নু" নামে চীনে তিন হাজার প্রেক্ষাগৃহে মুক্তি পায়।
ভেলোর বিমানবন্দর

ভেলোর বিমানবন্দর (আইসিএও: ভিওভিআর) ভারতের তামিলনাড়ু রাজ্যের ভেলোর শহরে অবস্থিত। এটি চেন্নাই, কোয়েম্বাটোর, তিরুচিরাপ্পল্লী, মাদুরাই, তুতিকরিণ, হোসুর এবং সালেম বিমানবন্দরের পরে তামিলনাড়ুর আটতম ব্যস্ততম বিমানবন্দর।
বিমানবন্দরটি ৫১.৫ একর এলাকায় ছড়িয়ে রয়েছে। এটি মাদ্রাজ ফাণ্ডিং ক্লাবের প্রশিক্ষণপ্রাপ্ত পাইলটদের দ্বারা নিয়মিত ফ্লাইট পরিচালনা করার জন্য জুলাই ২০০৬ সালে ভারতীয় বিমানবন্দর কর্তৃপক্ষ এয়ারপোর্ট অ্যাক্টিভেশন প্রোগ্রামের একটি অংশ হিসেবে পুনরায় সক্রিয় হয়ে ওঠে, যার কার্যক্রম চেন্নাই বিমানবন্দরে নির্ধারিত বিমান চলাচল বৃদ্ধিতে সীমিত ছিল। মার্চ ২০১১ সালে ক্লাবটি তার প্রশিক্ষণ কার্যক্রম বন্ধ করে দেয়। তামিলনাড়ু সরকার বিমানবন্দর কর্তৃপক্ষের সহযোগিতায় একটি বৈমানিক প্রশিক্ষণ ইনস্টিটিউট এবং পাইলট একাডেমী স্থাপনের পরিকল্পনা করছে বিমানবন্দরটিতে।
একুশে সাহিত্য পুরস্কার

একুশে সাহিত্য পুরস্কার চট্টগ্রাম সিটি কর্পোরেশন কর্তৃক প্রবর্তিত বাৎসরিক একুশে স্মারক সম্মাননা পদক ও একুশে সাহিত্য পুরস্কারের অংশ। বাংলা সাহিত্যের বিভিন্ন শাখায় জাতীয় পর্যায়ে নির্দিষ্ট অবদানের স্বীকৃতি প্রদানের উদ্দেশ্যে ২০১৪ সাল থেকে প্রতিবছরের ফেব্রুয়ারি মাসে এই পুরস্কার প্রদান করা হয়।
প্রত্যেক পদকপ্রাপ্তকে একটি মানসন্মত পদক, একটি সম্মাননা স্মারক এবং পুরস্কারের অর্থমূল্য প্রদান করা হয়ে থাকে।
২০১৪ সালে সাহিত্যের বিভিন্ন ক্ষেত্রে অবদানের জন্য ৫ জনকে পুরস্কার ও সংবর্ধনা প্রদান করা হয়।
২০১৫ সালে সাহিত্যের বিভিন্ন ক্ষেত্রে অবদানের জন্য ৫ জনকে পুরস্কার ও সংবর্ধনা প্রদান করা হয়।
ফেব্রুয়ারি ২০১৬ সালে চট্টগ্রাম নগরির মুসলিম ইনস্টিটিউট হল প্রাঙ্গণে চট্টগ্রাম সিটি কর্পোরেশনের বইমেলার সাহিত্যের বিভিন্ন ক্ষেত্রে অবদানের জন্য ৬ জনকে পুরস্কার ও সংবর্ধনা প্রদান করা হয়।
২০১৬ সালের ফেব্রুয়ারি মাসে চট্টগ্রাম নগরির মুসলিম ইনস্টিটিউট হল প্রাঙ্গণে চট্টগ্রাম সিটি কর্পোরেশনের বইমেলার সাহিত্যের বিভিন্ন ক্ষেত্রে অবদানের জন্য ৬ জনকে পুরস্কার ও সংবর্ধনা প্রদান করা হয়।
২০১৮ সালের ২৫ ফেব্রুয়ারি ৩ জনকে পুরস্কার ও সংবর্ধনা প্রদান করা হয়।
২০১৯ সালের ২১ ফেব্রুয়ারি, চট্টগ্রাম নগরির এম এ আজিজ স্টেডিয়ামের জিমনেসিয়াম চত্বরে সাহিত্যের বিভিন্ন ক্ষেত্রে অবদানের জন্য ৪ জনকে পুরস্কার ও সংবর্ধনা প্রদান করা হয়।
২০২০ সালের ২১ ফেব্রুয়ারি, চট্টগ্রাম নগরির এম এ আজিজ স্টেডিয়ামের জিমনেসিয়াম চত্বরে সাহিত্যের বিভিন্ন ক্ষেত্রে অবদানের জন্য ৪ জনকে পুরস্কার ও সংবর্ধনা প্রদান করা হয়।
২০২৩ সালের ২১ ফেব্রুয়ারি, চট্টগ্রাম নগরির এম এ আজিজ স্টেডিয়ামের জিমনেসিয়াম চত্বরে সাহিত্যের বিভিন্ন ক্ষেত্রে অবদানের জন্য ৬ জনকে পুরস্কার ও সংবর্ধনা প্রদান করা হয়।
২০২৪ সালের ২৩ ফেব্রুয়ারি, চট্টগ্রাম নগরির সিআরবির শিরীষতলায় চসিক আয়োজিত অমর একুশে বইমেলা মঞ্চে আনুষ্ঠানিকভাবে পদক ও পুরস্কার তুলে দেওয়া হয়।
কুচিয়াকোল

কুচিয়াকোল ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর মহকুমার একটি গ্রাম ও পঞ্চায়েত এলাকা ।
অতীতে কুচিয়াকোল জমিদারি মল্লভূম (বর্তমানে বিষ্ণুপুর) রাজাদের শাসনাধীন ছিল। রাজা চৈতন্য সিংহ দেব এর দ্বিতীয় পুত্র নিমাই সিংহ দেব কুচিয়াকোল জমিদারির পত্তন করেন। রাজা নিমাই সিংহ দেব সংস্কৃত, গানবাজনা, শিল্প ও সংস্কৃতিতে নিজের অনবদ্য কৃতিত্বের পরিচয় রাখেন।
রাজা নিমাই সিংহ দেবের পৌত্র ও রাজা বীর সিংহ দেবের পুত্র রাজা রাধাবল্লভ সিংহ দেব ছিলেন এই বংশের সবচেয়ে খ্যাতিমান রাজা। রাজা রাধাবল্লভ দেব মাত্র ১৬ বছর বয়সে শাসন ভার গ্রহণ করেন। তার শাসনকালের ইতিহাস হল সুশানের ইতিহাস। ১৮৬২ খ্রীষ্টাব্দে তিনি কুচিয়াকোল রাধাবল্লভ ইনস্টিটিউশন নামে একটি উচ্চ বিদ্যালয় প্রতিষ্ঠা করেন। এছাড়াও তিনি নারীশিক্ষাতেও বিশেষ আগ্রহী ছিলেন। ১৮৭৭ এর ১লা জানুয়ারি তাকে দিল্লী রাজ দরবার থেকে 'রায় বাহাদুর' খেতাব দেওয়া হয়।
 রাজা নিমাই সিংহ দেব (১৭৫২-১৮৩২)(শাসনকাল ১৮০৬-১৮৩২)
রড স্টাইগার

রডনি স্টিভেন স্টাইগার (; জন্ম: ১৪ এপ্রিল ১৯২৫ - ৯ জুলাই ২০০২) ছিলেন একজন মার্কিন অভিনেতা। তিনি অফবিট, অস্থায়ী, ও পাগলাটেধর্মী চরিত্রে অভিনয়ের জন্য প্রসিদ্ধ ছিলেন। তাকে প্রায়শই হলিউডের সবচেয়ে প্রতিভাবান ও ভিন্নধর্মী তারকাদের একজন বলে অভিহিত করা হয়। তিনি পদ্ধতিগত অভিনয়ের সাথে জড়িত এবং তার অভিনীত চরিত্রগুলোর জন্য প্রায়ই পরিচালক ও সহশিল্পীদের সাথে দ্বন্দ্বে জড়িয়ে পড়তেন। তিনি "অন দ্য ওয়াটারফ্রন্ট" (১৯৫৪) চলচ্চিত্রে মার্লোন ব্র্যান্ডোর অভিনীত চরিত্রের ভাই চার্লি, "দ্য পনব্রোকার" (১৯৬৪) চলচ্চিত্রে সল নাজারম্যান, এবং "ইন দ্য হিট অব দ্য নাইট" (১৯৬৭) চলচ্চিত্রে সিডনি পোয়াটিয়ের সাথে পুলিশ প্রধান বিল গিলেস্পি চরিত্রে অভিনয় করেন। শেষোক্ত চলচ্চিত্রে অভিনয়ের জন্য তিনি শ্রেষ্ঠ অভিনেতা বিভাগে একাডেমি পুরস্কার লাভ করেন।
স্টাইগার ১৯২৫ সালের ১৪ই এপ্রিল নিউ ইয়র্ক অঙ্গরাজ্যের ওয়েস্টহ্যাম্পটন শহরে জন্মগ্রহণ করেন। তার পিতা ফ্রেডরিক স্টাইগার ও মাতা লরেইন (জন্মনাম: ড্রাইভার)। তারা ফরাসি, স্কটিশ ও জার্মান বংশোদ্ভূত ছিলেন। স্টাইগার তার পিতামাতার একমাত্র সন্তান। তিনি ছেলেবেলা থেকে লুথেরান ধর্মাবলম্বী হিসেবে বেড়ে ওঠেন। স্টাইগারের তার পিতার সাথে কোন যোগাযোগ ছিল না। তার পিতা ও মাতার একসাথে ভডেভিলে গান ও নাচের দলের সাথে সফর করতেন। স্টাইগারকে বলা হয়েছিল যে তার পিতা লাতিনদের মত দেখতে সুঠাম ছিলেন ও প্রতিভাবান সঙ্গীতজ্ঞ ও নৃত্যশিল্পী ছিলেন।
স্টাইগারের মঞ্চে অভিষেক হয় "কার্স ইউ, জ্যাক ডাল্টন!" (১৯৪৬) মঞ্চনাটক দিয়ে। এটি নিওয়ার্কের সিভিক রিপার্টরি থিয়েটারে মঞ্চস্থ হয়েছিল। পরের বছর তার একজন শিক্ষক ড্যানিয়েল মান তাকে ১৯৪৭ সালের অক্টোবরে এলিয়া কাজান প্রতিষ্ঠিত অ্যাক্টরস স্টুডিওতে যোগদানের আহ্বান জানান। এখানেই তিনি মার্লোন ব্র্যান্ডো, কার্ল মালডেন ও এলি ওয়ালেচদের সাথে পদ্ধতিগত অভিনয় লব্ধ করেন, যা তার কর্মজীবনে প্রভাব বিস্তার করে। ম্যাটিনি শোয়ের আদর্শ নায়কদের মত চেহারা না থাকায় তিনি মালডেন ও ওয়ালেচের মত কেন্দ্রীয় অভিনেতা হওয়ার পরিবর্তে চরিত্র অভিনেতা হিসেবে কাজ শুরু করেন। তিনি ১৯৫০ সাল পর্যন্ত মঞ্চে কাজ চালিয়ে যান। ১৯৫১ সালে প্রথম ব্রডওয়েতে তিনি প্রধান চরিত্রে কাজ করার সুযোগ পান। ক্লিফোর্ড ওডেটের নির্দেশিত "নাইট মিউজিক" নাটকে তিনি এ. এল. রসেনবার্গার চরিত্রে অভিনয় করেন। নাটকটি এএনটিএ প্লেহাউজে মঞ্চস্থ হয়। পরের বছর তিনি "সিগালস অভার সরেন্টো" নাটকে টেলিগ্রাফিস্ট চরিত্রে অভিনয় করেন। নাটকটি ১৯৫২ সালে ১১ই সেপ্টেম্বর হতে জন গোল্ডেন থিয়েটারে মঞ্চস্থ হয়।
ক্রিস কুপার

ক্রিস্টোফার ওয়ালটন কুপার (; জন্ম: ৯ জুলাই ১৯৫১) হলেন একজন মার্কিন চলচ্চিত্র অভিনেতা। তিনি ১৯৮০-এর দশকের শেষের দিকে জনপ্রিয়তা লাভ করেন। তিনি বেশ কয়েকটি মূলধারার হলিউড চলচ্চিত্রে পার্শ্ব ভূমিকায় অভিনয় করেন, তন্মধ্যে উল্লেখযোগ্য হল নাট্যধর্মী "আমেরিকান বিউটি" (১৯৯৯), নাসার প্রকৌশলীর জীবনীমূলক "অক্টোবর স্কাই" (১৯৯৯), মারপিঠধর্মী গোয়েন্দা চলচ্চিত্র "দ্য বর্ন আইডেন্টিটি" (২০০২), জীবনীমূলক ক্রীড়াধর্মী চলচ্চিত্র "সিবিস্কুট" (২০০৩), ট্রুম্যান ক্যাপোটের জীবনীমূলক চলচ্চিত্র "ক্যাপোট" (২০০৫), ভূ-রাজনৈতিক থ্রিলার "সিরিয়ানা" (২০০৫), মারপিঠধর্মী থ্রিলার "দ্য কিংডম" (২০০৭), অপরাধ নাট্যধর্মী "দ্য টাউন" (২০১০), এবং সঙ্গীতধর্মী হাস্যরসাত্মক "দ্য মাপেটস" (২০১১)। তিনি বহুল প্রশংসিত "লোনসাম ডাভ" মিনি ধারাবাহিকে শেরিফ জুলাই জনসন চরিত্রে অভিনয় করেন।
কুপার ২০০২ সালের "অ্যাডাপ্টেশন." চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। তিনি ঐতিহাসিক ও রাজনৈতিক থ্রিলারধর্মী "ব্রিচ" (২০০৭) চলচ্চিত্রে শ্রেষ্ঠাংশে অভিনয় করেন। এতে তাকে এফবিআই প্রতিনিধি ও বিশ্বাসঘাতক রবার্ট হ্যানসেন চরিত্রে দেখা যায়। তিনি ২০১২ সালে রাজনৈতিক থ্রিলারধর্মী "দ্য কোম্পানি ইউ কিপ" ছবিতে ড্যানিয়েল স্লোয়ান ও ২০১৪ সালে "দি অ্যামেজিং স্পাইডার-ম্যান ২" ছবিতে সুপারভিলেন নরমান অসবর্ন চরিত্রে অভিনয় করেন।
টাপি ওয়েন-স্মিথ

হ্যারল্ড জিওফ্রে ওয়েন টাপি ওয়েন-স্মিথ (; জন্ম: ১৮ ফেব্রুয়ারি, ১৯০৯ - মৃত্যু: ২৮ ফেব্রুয়ারি, ১৯৯০) কেপ টাউনের রন্দেবশ এলাকায় জন্মগ্রহণকারী খ্যাতিমান দক্ষিণ আফ্রিকান আন্তর্জাতিক ক্রিকেট তারকা ছিলেন। ১৯২৯ সালে দক্ষিণ আফ্রিকা ক্রিকেট দলের পক্ষে স্বল্পকালীন সময়ের জন্য অংশগ্রহণ করেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। এছাড়াও, ইংরেজ প্রথম-শ্রেণীর কাউন্টি ক্রিকেটে মিডলসেক্স, অক্সফোর্ড বিশ্ববিদ্যালয় ও মেরিলেবোন ক্রিকেট ক্লাবের পক্ষে খেলার সুযোগ হয় তার। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন টাপি ওয়েন-স্মিথ।
দক্ষিণ আফ্রিকার পক্ষে ক্রিকেট খেলার পাশাপাশি ইংল্যান্ড রাগবি ইউনিয়ন দলের অধিনায়কত্ব করেছেন।
১৯২৯ সালে দক্ষিণ আফ্রিকার সদস্যরূপে ৫ টেস্টে অংশগ্রহণের সুযোগ হয় তার। সবগুলোই সফরকারী ইংল্যান্ড দলের বিপক্ষে ছিল। ১৫ জুন, ১৯২৯ তারিখে ইংল্যান্ডের বিপক্ষে টেস্ট অভিষেক ঘটে টাপি ওয়েন-স্মিথের।
১৯৩০ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন তিনি।
১৯৩৪ থেকে ১৯৩৭ সময়কালে ১০বার ইংল্যান্ডের পক্ষে রাগবি ইউনিয়নে অংশ নেন। তন্মধ্যে, ১৯৩৭ সালে অনুষ্ঠিত হোম নেশন্স চ্যাম্পিয়নশীপে দলের অধিনায়কত্ব করেন। ফলে, ইংল্যান্ডের পক্ষে তিন খেলায় নেতৃত্ব দিয়েছেন টাপি ওয়েন-স্মিথ। ফুল ব্যাক এলাকায় চমকপ্রদভাবে আক্রমণ পরিচালনা করতেন। এছাড়াও, ইংল্যান্ডে বিশ্ববিদ্যালয়ে থাকাকালীন মুষ্টিযুদ্ধ ও অ্যাথলেটিক্সে অংশ নিয়ে পদক পেয়েছেন।
রোডস বৃত্তি নিয়ে অক্সফোর্ডের মাগদালেন কলেজে চিকিৎসাশাস্ত্র অধ্যয়ন করেন ওয়েন-স্মিথ। এরপর সেন্ট মেরি হসপিটাল মেডিক্যাল স্কুলে চিকিৎসক হিসেবে কাজ করেন। অক্সফোর্ডে অবস্থানকালে রাগবি ও ক্রিকেট খেলা চালিয়ে যেতে থাকেন।
ডিগ্রি লাভের পর [[জন্মভূমি]] দক্ষিণ আফ্রিকায় ফিরে যান। সেখানে দীর্ঘদিন বিশেষ করে নিজ এলাকা রন্দেবশে চিকিৎসা কর্ম চালিয়ে যান।
রন্দেবশ এলাকায় অবস্থিত ডিওসেসান কলেজে অধ্যয়ন করেন। এরপর কেপটাউন বিশ্ববিদ্যালয়ে ভর্তি হন। সর্ব-ক্রীড়ায় পারদর্শীতা দেখিয়েছেন টাপি ওয়েন-স্মিথ। বিদ্যালয় ও বিশ্ববিদ্যালয়ের পর্যায়ের [[ক্রিকেট ও রাগবি ইউনিয়ন খেলোয়াড়দের তালিকা|ক্রিকেট ও রাগবি]] খেলায় অংশগ্রহণ করেন। এছাড়াও অন্যান্য ক্রীড়াতেও অংশগ্রহণ ছিল তার।
ব্যক্তিগত জীবনে বিবাহিত টাপি ওয়েন-স্মিথের সংসারে মাইকেল ওয়েন-স্মিথ নামীয় পুত্রসন্তান দক্ষিণ আফ্রিকার বিশিষ্ট সাংবাদিক। তিনি ২০০৭ থেকে ২০১০ সাল পর্যন্ত [[ক্রিকেট সাউথ আফ্রিকা|ক্রিকেট সাউথ আফ্রিকার]] গণমাধ্যম ব্যবস্থাপক হিসেবে কাজ করেছেন।
২৮ ফেব্রুয়ারি, ১৯৯০ তারিখে ৮১ বছর বয়সে কেপ প্রদেশের রোজব্যাংক এলাকায় টাপি ওয়েন-স্মিথের দেহাবসান ঘটে।
[[বিষয়শ্রেণী:১৯০৯-এ জন্ম]]
[[বিষয়শ্রেণী:১৯৯০-এ মৃত্যু]]
[[বিষয়শ্রেণী:অক্সফোর্ড বিশ্ববিদ্যালয়ের ক্রিকেটার]]
[[বিষয়শ্রেণী:উইজডেন বর্ষসেরা ক্রিকেটার]]
[[বিষয়শ্রেণী:ওয়েস্টার্ন প্রভিন্সের ক্রিকেটার]]
[[বিষয়শ্রেণী:জেন্টলম্যানের ক্রিকেটার]]
[[বিষয়শ্রেণী:দক্ষিণ আফ্রিকান ক্রিকেটার]]
[[বিষয়শ্রেণী:দক্ষিণ আফ্রিকার টেস্ট ক্রিকেটার]]
[[বিষয়শ্রেণী:মিডলসেক্সের ক্রিকেটার]]
[[বিষয়শ্রেণী:মেরিলেবোন ক্রিকেট ক্লাবের ক্রিকেটার]]
[[বিষয়শ্রেণী:এইচ. ডি. জি. লেভেসন গাওয়ার একাদশের ক্রিকেটার]]
[[বিষয়শ্রেণী:দক্ষিণ আফ্রিকান রাগবি ইউনিয়ন খেলোয়াড়]]
মীর মোস্তাক আহমেদ রবি

বীর মুক্তিযোদ্ধা মীর মোস্তাক আহমেদ রবি (জন্ম: ২১ জানুয়ারি, ১৯৫৪) হলেন বাংলাদেশের সাতক্ষীরা-২ আসনের সাবেক সংসদ সদস্য। তিনি দশম ও একাদশ জাতীয় সংসদ নির্বাচনে সাতক্ষীরা-২ আসনে সংসদ সদস্য নির্বাচিত হয়েছিলেন।
মীর মোস্তাক আহমেদ রবির জন্ম: ২১ জানুয়ারি ১৯৫৪ সালে। এবং রবির পৈতৃক বাড়ি সাতক্ষীরা জেলার সাতক্ষীরা সদর উপজেলার মুনজিতপুর গ্রামে অবস্থিত।
মীর মোস্তাক আহমেদ রবি একজন বীর মুক্তিযোদ্ধা। তিনি সাতক্ষীরা-২ আসন থেকে দুইবার সংসদ সদস্য নির্বাচিত হয়েছেন। বর্তমানে তিনি সাতক্ষীরা জেলা আওয়ামী লীগের সহ-সভাপতির দায়িত্ব পালন করছেন। তিনি এমপি থাকাকালীন তার বিরুদ্ধে তার এলাকার বিভিন্ন স্কুল কলেজের নিয়োগ নিয়ে বাণিজ্য করার অভিযোগ আছে। সাতক্ষীরা সদরের বৈকারী ইউনিয়নে তার নামে বীর মুক্তিযোদ্ধা মীর মোস্তাক আহমেদ রবি আদর্শ কলেজ আছে। সাতক্ষীরা জেলা আওয়ামী লীগের সভাপতি আলহাজ্ব এ কে ফজলুল হকের অসুস্থতার কারণে তিনি কিছু দিন সাতক্ষীরা জেলা আওয়ামী লীগের ভারপ্রাপ্ত সভাপতির দায়িত্ব পালন করেছিলেন।
আ. ফ. ম. রুহুল হক

আ. ফ. ম. রুহুল হক (জন্ম: ১১ ফেব্রুয়ারি ১৯৪৪) হলেন একজন বাংলাদেশী রাজনীতিবিদ। তিনি সাতক্ষীরা-৩ আসনের সাবেক সংসদ সদস্য। তিনি ২০০৮ সালে প্রথম বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।
রুহুল হক ১৯৪৪ সালের ১১ ফেব্রুয়ারি সাতক্ষীরা জেলার কালীগঞ্জ উপজেলার পশ্চিম নলতা গ্রামে জন্মগ্রহণ করেন। তার পিতার নাম নাজির আহমেদ এবং মায়ের নাম আছিয়া খাতুন।
তিনি ১৯৫৯ সালে নলতা উচ্চ বিদ্যালয় থেকে মাধ্যমিক এবং ১৯৬১ সালে নটর ডেম কলেজ থেকে উচ্চমাধ্যমিক শিক্ষা সম্পন্ন করেন। ১৯৬৮ সালে তিনি ঢাকা মেডিকেল কলেজ থেকে এমবিবিএস ডিগ্রি অর্জন করেন। পরবর্তীতে তিনি লন্ডনের রয়েল কলেজ অব সার্জনস থেকে এফআরসিএস এবং মার্কিন যুক্তরাষ্ট্রের ইন্টারন্যাশনাল কলেজ অব সার্জনস থেকে এফআইসিএস ডিগ্রি লাভ করেন।
রুহুল হক স্বাধীনতা চিকিৎসক পরিষদের সাবেক সভাপতি। তিনি বাংলাদেশ আওয়ামী লীগের উপদেষ্টা মন্ডলীর সদস্য।
তিনি বাংলাদেশ সরকারের স্বাস্থ্য ও পরিবার মন্ত্রীর দায়িত্বে ছিলেন ২০০৯ থেকে ২০১৪ পর্যন্ত।
২০০৮ সালের নবম, ২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে তিনি সাতক্ষীরা-৩ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
এস. এম. জগলুল হায়দার

এস. এম. জগলুল হায়দার (জন্ম: ২৯ জুলাই, ১৯৬৩) একজন বাংলাদেশী রাজনীতিবিদ। তিনি বাংলাদেশ আওয়ামী লীগের সাতক্ষীরা-৪ আসনের সাবেক দুই বারের সংসদ সদস্য।
জগলুল হায়দারের পৈতৃক বাড়ি সাতক্ষীরা জেলার শ্যামনগর উপজেলার নকিপুর গ্রামে। তিনি স্নাতক ডিগ্রি অর্জন করেছেন।
পেশায় ব্যবসায়ী জগলুল হায়দার রাজনীতির সঙ্গে সক্রিয় ভাবে যুক্ত আছেন। তিনি শ্যামনগর সদর ইউনিয়নের সাবেক ২ বারের চেয়ারম্যান। তিনি সাতক্ষীরা ৪ আসনের সাবেক ২ বারের সংসদ সদস্য ও শ্যামনগর উপজেলা আওয়ামী লীগের সভাপতি।
ধীরেন্দ্র দেবনাথ শম্ভু

ধীরেন্দ্র চন্দ্র দেবনাথ শম্ভু (জন্ম: ১৪ ডিসেম্বর, ১৯৪৮) তবে এ্যাডভোকেট ধীরেন্দ্র দেবনাথ শম্ভু নামেই বেশি পরিচিত, বাংলাদেশের বরগুনা-১ আসনের সাবেক সংসদ সদস্য। তিনি বাংলাদেশ আওয়ামী লীগ থেকে ৫ বার সংসদ সদস্য হিসেবে নির্বাচিত হন।
ধীরেন্দ্র দেবনাথ শম্ভুর পৈতৃক বাড়ি বরগুনা জেলার বরগুনা সদর উপজেলার গভ: হাইস্কুল সড়ক এলাকায়। তিনি আইন বিষয়ে স্নাতকোত্তর ডিগ্রি অর্জন করেছেন।
পেশায় আইনজীবী ধীরেন্দ্র দেবনাথ রাজনীতির সঙ্গে সক্রিয় ভাবে যুক্ত আছেন। তিনি পঞ্চম বারের মতো সংসদ সদস্য নির্বাচিত হয়েছেন।
বাংলা (মদ)

বাংলা হল একটি পাতিত অ্যালকোহলযুক্ত পানীয়। এটি ভারতীয় রাজ্য পশ্চিমবঙ্গে উদ্ভূত হয়েছে। বাংলা প্রধানত জল ও ইথানল সহযোগে তৈরি। ঐতিহ্যগতভাবে, এটি প্রবর্তিত হওয়ার পর থেকে মোলাস ও চাল থেকে পাতন করে তৈরি করা হয়। তবে বর্তমানে গাঁজানো খাদ্যশস্য থেকে বাংলা উৎপাদন করা হয়। বোতল-বন্দি করার আগে ৩-৭ দিনের জন্য ইস্পাতের ট্যাঙ্কে রাখা হয়, মদকে পরিপক্ক করে তুলতে।
এই পানীয় বিক্রি করার জন্য সরকারি অনুমোদিত দোকান (লাইসেন্সধারী কাউন্টার) আছে। উল্লেখযোগ্য বাংলা মদের নাম হল ডায়নামিক,সাকে, রয়্যাল চয়েস, উড়ান, ক্যাপ্টেন, পিনকন বাংলা নম্বর ওয়ান, টারজান, দাদা, ওয়ান্ডার ইত্যাদি।
জোয়ার, বাজরা, গম এর মতো শস্যদানা থেকে বাংলা মদ তৈরি করা হয়।তবে অনেক সময় ভাত দিয়েও তৈরি করা হয়।
২০১৫ সালের সরকারি তথ্য অনুযায়ী, পশ্চিমবঙ্গ রাজ্যে ৪৮% বাজার এখনও আইএমএফএল-এর দখলে। ৩৯% দেশি মদের কব্জায়। ১১% বিয়ার ও বাকি ২% ওয়াইন ও অন্যান্য সুরার দখলে। কিন্তু বাজারে দেশি মদের দখল যে ভাবে বাড়ছে, তাতে এই হিসেব অন্যরকম হওয়ার দিকে হাঁটছে বলে অনেকের ধারণা।
২০১৫ সালে হুইস্কি, ভদকা, জিন, রাম-এর মতো ভারতে তৈরি বিদেশি মদের (ইন্ডিয়া মেড ফরেন লিকার বা আইএমএফএল) বিক্রি যেখানে ১৭ শতাংশ কমেছে, সেখানে দেশি বা বাংলা মদের বিক্রি বেড়েছে ২০ শতাংশ। দেখা যাচ্ছে, পশ্চিমবঙ্গ রাজ্যের আবগারি রাজস্বের সিংহভাগই আসছে তুলনায় সস্তার বাংলা মদ থেকে। ২০১৪-’১৫ অর্থবর্ষে সেই অঙ্ক ছুঁয়েছে ৩,৬০০ কোটি টাকা।
ইয়েরেভানের ক্রীড়া স্থানগুলির তালিকা

ইয়েরেভান, আর্মেনিয়ার রাজধানী এবং বৃহত্তম শহর, প্রজাতন্ত্রের অধিকাংশ ক্রীড়া স্থানগুলি এখানে অবস্থিত।
ইয়েরেভানে অনেক স্টেডিয়াম রয়েছে, যা নিয়মিত আর্মেনিয়ার প্রিমিয়ার লিগ এবং আর্মেনিয়ার প্রথম লীগ ম্যাচগুলির আয়োজন করে থাকে:
বর্তমানে, ইয়েরেভানে ৪ টি ফুটবল প্রশিক্ষণ কেন্দ্র/অ্যাকাডেমি রয়েছে:
বেলা চাও

বেলা চাও হচ্ছে একটি ইতালীয় লোক সঙ্গীত, এবং পরবর্তীতে এটি ফ্যাসিবাদবিরোধী সংগ্রামে ব্যবহার করা হয়। ১৯৪৩ এবং ১৯৪৫ সালে ইতালীর গৃহযুদ্ধের সময় ইতালীর পক্ষবাদীরা "ফ্যাসিবাদী ইতালীয় সামাজিক প্রজাতন্ত্র" এবং "জার্মান নাজিদের" বিরুদ্ধে তাদের সংগ্রামের সময় গানটি ব্যবহার করে। এটি সারাবিশ্বে ফ্যাসিবাদদের বিরুদ্ধে স্বাধীনতা এবং প্রতিরোধের সঙ্গীত হিসাবে ব্যবহার করা হয়। সংগীতটির উৎস বেশ পুরনো তবে পরবর্তীতে ১৯ শতকে ধানক্ষেতে কাজ করা মহিলা খারাপ কর্মস্থানের বিরুদ্ধে বিক্ষোভের মধ্যে উত্তর ইতালিতে এটি গান।
"“বেলা চাও”" মূলত গান ধানক্ষেতের কাজ করা শ্রমিকরা বিশেষ করে ইতালীর প ভ্যালিতে ১৯ শতকের শেষের দিকে এবং ২০ শতকের শুরুতে ভিন্ন কথা দ্বারা। সে সময় ধানক্ষেতে কাজ ইতালীর উত্তরাঞ্চলে ছড়িয়ে ছিল। এই কাজের মধ্যে ছিল ধানক্ষেতে আগাছা নির্মূল করা যেটি ধান গাছকে উঠতে বাঁধা প্রদান করত। এটি প্রতিবছর এপ্রিলের শেষের দিক থেকে জুনের শুরুর দিকে হত। কাজটি দুই ধাপে হত একটি হচ্ছে "ধান রোপণ" এবং অন্যটি "আগাছা নির্মূল"। এটি অত্যন্ত কষ্টকর একটি কাজ ছিল যেটি মূলত মহিলারা করত যাদেরকে "মন্ডিনা" বলা হত, এবং এটি সবচেয়ে দরিদ্র শ্রেণী ছিল। শ্রমিকরা তাদের কর্মদিনগুলো কাটাত খালি পায়ে পানির মধ্যে তাদের পিট বাকা করে কয়েক ঘণ্টা। এই পাশবিক কর্মস্থল, দীর্ঘক্ষণ কাজ এবং সল্প বেতন তাদেরকে অসন্তোষ করে তুলে এবং একসময় সেটার বিরুদ্ধে বিদ্রোহ ও বিক্ষোভ ঘোষণা করে। কিন্তু এই সংগ্রাম আরো খারাপ অবস্থায় যায় যখন কিছু লোক সামান্য বেতনের জন্যও কাজ করতে থাকে। "বেলা চাও" ছাড়া মন্ডিনা মহিলারা আরো কিছু গাইত যার মধ্যে ছিল "সিসারর পাদরুন দাঁ লি বেলি ব্রাগি বিয়ান্সি" এবং "সে অত্তো অরে ভি সেম্ব্রিয়ান পচ"।
বেলা চাও এর মত অন্যান্য যে সংস্করণগুলো পাওয়া যায় তার মধ্যে "আল্লা মাত্তানি আপেনা আজতা" অন্যতম যেটি ১৯ শতকের শেষের দিকে সুর করা হয়। সবচেয়ে পুরাতন যে সংস্করণ পাওয়া যায় সেটি হচ্ছে ১৯০৬ এর যেটি ইতালির পিডমন্টের ভার্সেল্লি থেকে আসে।
বেলা চাও পুনরূজ্জীবিত হয় ১৯৪৩ এবং ১৯৪৫ সালে ফ্যাসিবাদ বিরোধী আন্দোলনে ভিন্ন ভিন্ন কথায়। এর গীতিকার অজানা।
এর সুর "রন্ডো বেথউবেন" এর "সোনাথা প্যাথেটিক" এর ৩য় ক্রমিকের মতই। ইতালীয় লোকশিল্পী "গিয়ভনা দাফফিনি" ১৯৬২ সালে এই সংস্করণটি রেকর্ড করেন। এটি একটি ৪/৪ বার সঙ্গীত।
<score vorbis="1">
\relative c' {
\addlyrics {
</score>
সবচেয়ে জনপ্রিয় রেকর্ডিং গুলোর মধ্যে একটি হচ্ছে ইতালীয় লোক সঙ্গীত শিল্পী গিয়ভানা ডাফফিনির সংস্করণ, যিনি মন্ডিয়ানা এবং পার্তেসীয় উভয় সংস্করণ রেকর্ড করে ছিলেন। যেটি তার এ্যালবাম আমোর মিও নন পিয়াংরে তে আসে ১৯৭৫ সালে। এছাড়াও অসংখ্য শিল্পী গানটি রেকর্ড করেন।
ভূষণছড়া ইউনিয়ন

ভূষণছড়া বাংলাদেশের রাঙ্গামাটি জেলার অন্তর্গত বরকল উপজেলার একটি ইউনিয়ন।
ভূষণছড়া ইউনিয়নের আয়তন ৪৯,২৮০ একর (১৯৯.৪৩ বর্গ কিলোমিটার)। এটি বরকল উপজেলার সবচেয়ে বড় ইউনিয়ন।
২০২২ সালের পরিসংখ্যান অনুযায়ী ইউনিয়নের জনসংখ্যা ১৭,০৪৬জন। এর মধ্যে ১১,২১৩জন বৌদ্ধ, ৫,৭১৬জন মুসলিম, ১০৪জন হিন্দু, ৯জন খ্রিস্টান ও ৪জন অন্যান্য ধর্মের অনুসারী।
বরকল উপজেলার পূর্বাংশে ভূষণছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩৬ কিলোমিটার। এ ইউনিয়নের উত্তরে বড় হরিণা ইউনিয়ন, পশ্চিমে বরকল ইউনিয়ন, দক্ষিণ-পূর্বে আইমাছড়া ইউনিয়ন এবং উত্তর-পূর্বে কর্ণফুলী নদী ও ভারতের মিজোরাম প্রদেশ অবস্থিত।
ভূষণছড়া ইউনিয়ন বরকল উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বরকল থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "১৪৮নং ভূষণছড়া", "১৪৯নং গুইছড়ি", "১৫২নং গোরস্থান", "১৫৭নং ছোট হরিণা" এবং "১৫৮নং মাউদং" এ ৫টি মৌজায় বিভক্ত।
ভূষণছড়া ইউনিয়নের সাক্ষরতার হার ৩২.৫০%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা, ৪টি নিম্ন মাধ্যমিক বিদ্যালয় ও ২৩টি প্রাথমিক বিদ্যালয় রয়েছে।
ভারত সীমান্তবর্তী ভূষণছড়া ইউনিয়নে যোগাযোগের একমাত্র মাধ্যম নৌপথ।
ভূষণছড়া ইউনিয়নের মধ্য দিয়ে এবং ভারত সীমান্ত রেখা বরাবর প্রবাহিত হচ্ছে কর্ণফুলী নদী।
ভূষণছড়া ইউনিয়নের প্রধান ৩টি হাট-বাজার হল ভূষণছড়া বাজার, ছোট হরিণা বাজার এবং ঠেগামুখ বাজার।
স্বরসংগতি

ত্রয়ী বা "কর্ড" হল পাশ্চাত্য সঙ্গীতের একটি অপরিহার্য অংশ, যা সাধারণত ৩ বা ততোধিক, তবে অন্তত ২ টি সরগম বা নোট এর সমন্বয়ে বাজানো হয়ে থাকে। ভারতীয় শাস্ত্রীয় সঙ্গীতে এর তেমন ব্যবহার পাওয়া না গেলেও সিতার, সারোদ সহ নানা তার-কেন্দ্রিক বাদ্যযন্ত্রে এর ব্যবহার লক্ষ্য করা যায়। রাগ বা মোড এর উপর ভিত্তি করে ১২ টি নোট বা সরগম-এর মধ্যে সমন্বয় ঘটিয়ে তা বাজানো হয়ে থাকে। ত্রয়ী বা কর্ডের মধ্যে অজস্র সমন্বয় রয়েছে তবে এদের মধ্যে উল্লেখযোগ্য হল মেজর, মাইনর, সাস্পেন্ডেড ২/৪, সেভেন্থ, মেজর সেভেন্থ, মাইনর সেভেন্থ, মেজর নাইন্থ, মাইনর নাইন্থ, ডিমিনিশ্‌ড, হাফ ডিমিনিশ্‌ড, অগ্মেন্টেড ইত্যাদি।
ইয়াংজু বিশ্ববিদ্যালয়

ইয়াংজু বিশ্ববিদ্যালয় (YZU; ) হচ্ছে চীনের চিয়াংসু প্রদেশের ইয়াংজুতে অবস্থিত একটি বিশ্ববিদ্যালয়। ১৯৯২ সালে ছয়টি স্থানীয় কলেজকে অন্তর্ভুক্তিকরণের মাধ্যমে উক্ত বিশ্ববিদ্যালয়টি চালু করা হয়। এই প্রতিষ্ঠানে স্নাতক ও স্নাতকোত্তরে কার্যক্রম পাঠদান করা হয়।
চিয়াংসুর প্রাদেশিক সরকার ১৯৮৮ সালে চিয়াংসু এগ্রিকালচার কলেজ (), ইয়াংজু টিচার্স কলেজ (), ইয়াংজু ইনস্টিটিউট অব টেকনোলোজি (), ইয়াংজু মেডিক্যাল কলেজ (), চিয়াংসু ওয়াটার কনজারভেন্সি কলেজ () এবং চিয়াংসু কমার্স কলেজ () কে একত্রীকরণের মাধ্যমে একটি নতুন বিশ্ববিদ্যালয় করার সিদ্ধান্ত নেয়। ১৯৯২ সালে এটি বাস্তবায়িত হয়।
ইয়াংজু বিশ্ববিদ্যালয় ২৪টি স্কুলের মাধ্যমে ৯২টি স্নাতক প্রোগ্রাম প্রদান করে থাকে:
শহীদ জিয়া শিশু পার্ক, ঢাকা

শহীদ জিয়া শিশু পার্ক বাংলাদেশের একমাত্র সরকারি খাতের শিশুদের বিনোদন পার্ক যেটি ঢাকার শাহবাগে অবস্থিত। অতীতে এটি ঢাকা শিশু পার্ক এবং বর্তমানে সংক্ষেপে শিশু পার্ক নামেও পরিচিত। ১৯৭৯ সালে ১৫ একর (৬.১ হেক্টর) জমিতে এটি প্রতিষ্ঠিত হয়। এটি বাংলাদেশের প্রথম শিশুদের বিনোদন পার্ক। এটি প্রতিষ্ঠার আগে এর জায়গাটি সোহরাওয়ার্দী উদ্যানের অংশ ছিল। বাংলাদেশে সরকারি মালিকানাধীন পর্যটন-প্রচার সংস্থা বাংলাদেশ পর্যটন কর্পোরেশন একটি লাভজনক উদ্যোগ হিসাবে শিশু পার্ক প্রতিষ্ঠিত করে। ১৯৮৩ সাল থেকে দক্ষিণ ঢাকার একমাত্র বিনোদন পার্ক হিসাবে তৎকালীন ঢাকা সিটি করপোরেশন এবং বর্তমানে ঢাকা দক্ষিণ সিটি কর্পোরেশন রক্ষণাবেক্ষণ করছে।
পার্কের ১২টি রাইডের মধ্যে রয়েছে একটি হুইল ট্রেন, একটি মেরি-গো-রাউন্ড এবং বেশ কয়েকটি চাকা-ভিত্তিক রাইড। বাংলাদেশ বিমান বাহিনী ১৯৯২ সালে পার্কে বিনোদনের জন্য একটি যুদ্ধবিমান দান করে। ঢাকার সব বিনোদন পার্কের মধ্যে সবচেয়ে এখানে টিকিটের দাম তুলনামূলক সস্তা, প্রবেশের জন্য ১০.০০ টাকা এবং প্রতিটি রাইডের জন্য ১০.০০ টাকা, প্রতিদিন প্রায় ৬,০০০ দর্শনার্থী পার্কটি দর্শন। ঈদ-উল-ফিতরের ছুটিতে দর্শনার্থীর সংখ্যা ৩ লক্ষ ছাড়িয়ে দেয়। পার্ক থেকে সিটি কর্পোরেশন বছরে প্রায় ২০ কোটি টাকা আয় করে। পার্কটি সোমবার থেকে বৃহস্পতিবার এবং শনিবার দুপুর ২:০০ থেকে সন্ধ্যা ৭:০০ পর্যন্ত খোলা থাকে। শুক্রবার দুপুর ২:৩০ থেকে সন্ধ্যা ৭:০০ পর্যন্ত খোলা থাকে।
রক্ষণাবেক্ষণের অভাবে রাইডগুলির অবস্থার অবনতি হয়েছে। ২০০৭ নাগাদ সিটি কর্পোরেশন ৯০০ কোটি টাকা ব্যয়ে পার্কটিকে সংস্কার করার একটি পরিকল্পনা স্থানীয় সরকার ও পল্লী উন্নয়ন মন্ত্রণালয়ের অনুমোদনের জন্য অপেক্ষায় ছিল। পরিকল্পনার মধ্যে রয়েছে ১৯ একর (৭.৭ হেক্টর) এলাকা সম্প্রসারণ এবং পুরানো রাইডগুলি পুনরায় স্থাপন করার পাশাপাশি ১৬টি নতুন রাইড যুক্ত করা। বর্তমানে এটি আধুনিকায়ন ও সংস্কার কাজের জন্য বন্ধ রয়েছে।
২০২৪ সালের আগস্টে শেখ হাসিনার নেতৃত্বাধীন আওয়ামী লীগ সরকারের পতনের পর, ঢাকা শিশু পার্ক এর নাম পরিবর্তন করে পূর্বের নাম শহীদ জিয়া শিশু পার্ক রাখা হয়।
সোভেরেইগন মাস্ক

সোভেরেইগন মাস্ক কন্টেইনার জাহাজ, যা মাস্ক লাইনের দ্রুতগামী জাহাজগুলির একটি। কন্টেইনার জাহাজ এপি মোলার মাস্ক ডেনমার্ক দ্বারা পরিচালিত এবং এটি ১৯৯৭ সালে ওডেন্স স্টীল শিপইয়ার্ডে নির্মিত হয়েছিল। একটি ক্র্যাঙ্কেকস বিস্ফোরণ ফলে এই জাহাজটি আলোচনায় আসে। ২০০০ সালের ২০ জানুয়ারী, হংকং থেকে লং বিচের যাত্রা শুরু করে এবং যাত্রা পথে একটি তেল শনাক্তকারী ধ্বনি ধ্বনিত (এলার্ম) হয়। জাহাজে কর্মরত ইঞ্জিনিয়ারাতদন্ত করার জন্য ইঞ্জিন রুমে প্রবেশ করে। অল্প কিছুসময় পরে, প্রধান ইঞ্জিন দ্বারা বহনকারী তাপ সৃষ্ট একটি ক্র্যাঙ্ক কেস বিস্ফোরণ ঘটায়, যা প্রকৌশলীদের গুরুতর আঘাত করে (যারা পুনরুদ্ধারের কয়েক মাসের প্রয়োজন)। মেরামত করার জন্য জাহাজটিকে জাপানের কোবে শহরে নিয়ে যাওয়া হয়ে ছিল। সোভেরেইগন মাস্ক জাহাজের প্রধান ইঞ্জিনের সমস্যা ঠিক করা হয় এবং এই ঘটনা সত্ত্বেও ২০০০ সালে নির্মিত জাহাজটি মাস্ক লাইনের সবচেয়ে পরিবেশবান্ধব এবং সবচেয়ে লাভজনক জাহাজ। 
সোভেরেইগন মাস্ক নির্মিত হয়েছে ১৯৯৭ সালে ওডেন্স স্টীল শিপইয়ার্ড এবং এটি সেই সময়ে বিশ্বের বিশ্বের বৃহত্তম ধারক জাহাজ ছিল। কন্টেইনার জাহাজটি সর্বমোট ৩৪৭.০ মিটার (১,১৩৮.৫ ফুট) লম্বা, ৪৪ মিটার (১৪৪ ফুট) চওড়া এবং ২১.০০ মিটার (৬৮.৯০ ফুট) গভীরতার সাথে মাস্ক লাইন জাহাজগুলির মধ্যে একটি। সম্পূর্ণরূপে লোড হওয়ার সময় জাহাজের খসড়া ১৪.৫ মিটার (৪৮ ফুট) পর্যন্ত পৌঁছাতে পারে। কন্টেইনার জাহাজের ডেথওয়েট ১,০৪,৬৯০ মেট্রিক টন, ৯১,৫৬০ মোট গ্রস টনগেজ (স্থূল কোন জাহাজে কি পরিমাণ মাল বইবার ক্ষমতা আছে) এবং ৮,১৬০ টিইইউ এর ধারণ ক্ষমতা রয়েছে। প্রধান ইঞ্জিন এমএএন বি অ্যান্ড ডব্লিউ ১২কে৯০ -এর ৫৬,০০০ কিলোওয়াট ক্ষমতার বিদ্যুৎ উৎপাদক, যা প্রোপ্লিশন সিস্টেমের মাধ্যমে প্রোপেলরকে স্থানান্তরিত করে এবং ২৪.৭ নট (৪৫.৭ কিলোমিটার / ঘণ্টা ২৮.৪ mph) এর জাহাজের সর্বোচ্চ গতি প্রদান করে। জাহাজের জ্বালানী খরচ কম থাকে এবং কম CO2 নির্গমন করে, কারণ জাহাজটি নিরাপত্তার জন্য আইএমও'র সাম্প্রতিক প্রয়োজনীয়তা অনুযায়ী ডিজাইন করা হয়েছে।
রূপসী বিমানবন্দর

রূপসী বিমানবন্দর (আইএটিএ: রুপ, আইসিএও: ভেরু) ভারতের আসাম রাজ্যের ধুবড়ী শহর থেকে প্রায় ১৫ কিমি (৮.১ মাইল) দূরে অবস্থিত। ১৯৮০-এর দশক থেকে বিমানবন্দরটি বন্ধ হয়ে গেছে। ভারতীয় বিমান সংস্থার (এএআই) এবং ভারতীয় বিমান বাহিনী (আইএএফ) এয়ারফিল্ডকে পুনরুজ্জীবিত করার জন্য কাজ শুরু করেছে। বিমানবন্দরে বেসামরিক উরান শুরু হবে সরকারের আঞ্চলিক যোগাযোগের প্রকল্পের অধীনে। 
দ্বিতীয় বিশ্বযুদ্ধের সময় ব্রিটিশ বাহিনী কর্তৃক অস্ত্রশস্ত্র, জনশক্তি ও গোলাবারুদ সরবরাহের জন্য রূপালী এয়ারফিল্ড নির্মিত হয়েছিল। এটি চীন বার্মা ভারত থিয়েটার মার্কিন যুক্তরাষ্ট্রের সেনাবাহিনীর অন্তর্গত এয়ার ফোর্সের দশম বিমান বাহিনীর দ্বারা ব্যবহৃত হয়। আঞ্চলিক বিমানসংস্থা বায়ুদুত ১৯৮০-এর দশকে বিমানবন্দর থেকে উড়ান পরিষেবা চালায় কিন্তু পরিষেবাগুলি প্রত্যাহার করে নেয় এবং ১৯৮৪ সালে বিমানবন্দরটি বন্ধ করে দেওয়া হয়, যার ফলে রাজ্য সরকার ও কেন্দ্রের বেসামরিক বিমান চলাচল এবং উত্তর পূর্ব পরিষদ (এনইসি)-এর সাথে যুগ্ম উদ্যোগের বিমানবন্দরকে পুনরুজ্জীবিত করতে প্রচেষ্টা করে, কিন্তু তা অসফল হয়। 
বিমানবন্দরটি সমুদ্র পৃষ্ঠ থেকে ১৩১ ফুট (৪০ মিটার) উঁচুতে ৫৫৭ একর (১৮১ হেক্টর) এলাকা জুড়ে গড়ে উঠেছে। এটি একটি প্রশস্ত রানওয়ে যা ০৫/২৩ ভিত্তিতে ৬,০০০ ফুট × ১৫০ ফুট (১,৮২৯ মি × ৪৬ মি) পরিমাপের। 
এটিআর ৭২ ধরনের বিমান পরিচালনার জন্য বিমানবন্দরটিকে উপযুক্ত করার জন্য আনুমানিক ৭০ কোটি টাকা খরচ হবে, যার মধ্যে ৩,৫০০ বর্গমিটার টার্মিনাল ভবন রয়েছে। এএআই এবং আইএএফ যৌথভাবে বেসামরিক এবং সামরিক অপারেশন উভয় জন্য বিমানবন্দরের উন্নয়ন ঘটানো হবে। আইএএফ যোদ্ধ বিমানেরপরিচালনা করার জন্য রানওয়েটিকে সম্প্রসারণ করে ১০,০০০ ফুট করার সম্ভাব্যতার মূল্যায়ন করছে।
কোটা বিমানবন্দর

কোটা বিমানবন্দর ভারতের রাজস্থান রাজ্যের কোটা অবস্থিত একটি অন্তর্দেশীয় বিমানবন্দর।
১৫২ একর জায়গায় ছড়িয়ে থাকা, কোটা বিমানবন্দর মূলত কোটা রাজ্যের রাজ পরিবার কর্তৃক নির্মিত হয়েছিল এবং ১৯৫১ সালে কেন্দ্র সরকার কর্তৃক অধিগ্রহণ করা হয়। মূলত ইন্ডিয়ান এয়ারলাইনস ডাকোটা বিমান এবং পরে বায়ুদুত ও জ্যকসন এয়ারলাইন্স কর্তৃক উড়ান চালানো হয়েছিল, বড় শিল্প কারখান বন্ধন এবং কোটা শহর রেল জংশনে পরিণত হলে বিমানসংস্থাগুলির চাহিদা কমে যাওয়ার কারণে বিমানসংস্থা তাদের উড়ান পরিষেবা বন্ধ করে দেয়। 
১৯৯৭ সাল থেকে, এই বিমানবন্দর থেকে কোন নির্ধারিত উড়ান চলাচল করেনি, যদিও মুম্বাই ও দিল্লিতে এয়ার ইন্ডিয়া যাত্রা শুরু করার জন্য কথা হয়েছিল। কোটা যাওয়ার জন্য শেষ বিমানটি ছিল বায়ুদুত। ২০০৫ সালে, এটি প্রতিবেদন ছিল যে বিমানবন্দর রক্ষণাবেক্ষণে ভারতীয় বিমানবন্দর কর্তৃপক্ষ, বার্ষিক ব্যয় করে ৬.৩ মিলিয়ন টাকা, অথচ আয় হল ৬,০০,০০০ টাকা এবং বিমানবন্দরের ছয় একর সম্পত্তি বস্তি দ্বারা দখল করা হয়েছে।
ইনভেস্টমেন্ট কর্পোরেশন অব বাংলাদেশ

ইনভেস্টমেন্ট কর্পোরেশন অব বাংলাদেশ (বাংলায় বাংলাদেশ বিনিয়োগ সংস্থা, সংক্ষেপে আইসিবি) হল গণপ্রজাতন্ত্রী বাংলাদেশ সরকারের সরকারি মালিকানাধীন বিনিয়োগ কোম্পানি, যা রাষ্ট্রপতির অধ্যাদেশ ১৯৭৬ (১৯৭৬ সালের ৪০ নং অধ্যাদেশ)-এর অধীনে ১ অক্টোবর ১৯৭৬ সালে প্রতিষ্ঠিত। এটি একাধারে একটি বিনিয়োগ ও মার্চেন্ট ব্যাংক। আইসিবি বাংলাদেশের শেয়ার মার্কেটে সবচেয়ে বড় বিনিয়োগকারী। দেশের কোম্পানি সমূহের মূলধনের ঘাটতি পুরনো আইসিবি সহায়তা প্রদান করে। আইসিবির ২৭% শতাংশ শেয়ার সরকারের এবং বাকি ৭৩ শতাংশ শেয়ার বিভিন্ন ব্যাংক ও বীমা কোম্পানির। এটি ঢাকা ও চট্টগ্রাম স্টক মার্কেটে তালিকাভুক্ত।
প্রতিষ্ঠার চব্বিশ বছর পর "ইনভেস্টমেন্ট কর্পোরেশন অব বাংলাদেশ (সংশোধন) আইন, ২০০০ (২০০০ সালের ২৪ নং আইন)"-এর অধীনে কোম্পানিটি বেশ কয়েকটি সহায়ক কোম্পানি গঠন ও পরিচালনা করে।
কোম্পানিগুলো হলো:
২০১৪ সালের জুলাই মাসে, অর্থমন্ত্রী আবুল মাল আবদুল মুহিত বাংলাদেশে বিনিয়োগের ক্ষেত্র সম্প্রসারণ ও উৎসাহ প্রদান, পুঁজিবাজারের উন্নয়ন এবং সঞ্চয় সংগ্রহের লক্ষ্যে 'ইনভেস্টমেন্ট কর্পোরেশন অব বাংলাদেশ আইন, ২০১৪' নামে একটি বিল সংসদে উত্থাপন করেন ও পরে সেটি সংসদে পাস হয়।
চুয়াটেল এজিওফর

চুয়াটেল উমিডি এজিওফর সিবিই (; ; জন্ম: ১০ জুলাই ১৯৭৭) হলেন একজন নাইজেরীয় ইংরেজ অভিনেতা। তিনি ১৯৯৫ সালে ন্যাশনাল ইয়ুথ থিয়েটার এ ভর্তি হন এবং পরে লন্ডন একাডেমি অব মিউজিক অ্যান্ড ড্রামাটিক আর্টে পড়াকালীন ১৯ বছর বয়সে তিনি স্টিভেন স্পিলবার্গ পরিচালিত "আমিস্টাড" (১৯৯৭) চলচ্চিত্রে জেমস কভি নামক পার্শ্ব চরিত্রে অভিনয়ের সুযোগ পান।
এজিওফর "ডার্টি প্রিটি থিংস" (২০০২) ছবিতে ওকউই, "সেরেনিটি" (২০০৫) ছবিতে অপারেটিভ, "টুয়েলভ ইয়ার্স আ স্লেইভ" (২০১৩) ছবিতে সলোমন নর্থাপ, "দ্য মার্শিয়ান" (২০১৫) ছবিতে ভিনসেন্ট কাপুর, "ডক্টর স্ট্রেঞ্জ" (২০১৬) ছবিতে কার্ল মর্ডো, "শার্লক নোমস" (২০১৮) ছবিতে ওয়াটসন এবং "দ্য বয় হু হার্নেসড দ্য উইন্ড" (২০১৯) ছবিতে ট্রাইওয়েল কামকোয়াম্বা ভূমিকায় অভিনয় করেন। "টুয়েলভ ইয়ার্স আ স্লেইভ" ছবিতে অভিনয়ের জন্য তিনি শ্রেষ্ঠ অভিনেতা বিভাগে বাফটা পুরস্কার অর্জন করেন এবং শ্রেষ্ঠ অভিনেতা বিভাগে একাডেমি পুরস্কার ও শ্রেষ্ঠ নাট্য অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিনি ২০১৪ সালে "ড্যান্সিং অন দ্য এজ" ধারাবাহিকে অভিনয় করে সীমিত ধারাবাহিক বা টিভি চলচ্চিত্রে সেরা কেন্দ্রীয় অভিনেতা বিভাগে প্রাইমটাইম এমি পুরস্কারে মনোনীত হন।
এজিওফর ১৯৭৭ সালের ১০ই জুলাই লন্ডনের ফরেস্ট গেটে এক নাইজেরীয় মধ্যবিত্ত পরিবারে জন্মগ্রহণ করেন। তার পিতা আরিঞ্জ একজন ডাক্তার এবং মাতা অবিয়াজুলু একজন ফার্মাসিস্ট ছিলেন। তার ছোট বোন জাইন আশার সিএনএনের করেসপন্ডেন্ট।
অদিতি রাঠোর

অদিতি রাঠোর একজন ভারতীয় টেলিভিশন অভিনেত্রী।তিনি হিন্দি ধারাবাহিকে অভিনয় করেন ।অভিনয়ে তার আত্মপ্রকাশ ২০১৪ সালে জি টিভির "কুমকুম ভাগ্য " তে একটি সহায়ক ভূমিকায় অভিনয়ের মধ্য দিয়ে ।এরপর তিনি  স্টার প্লাসের "নামকরণ" এ কেন্দ্রীয় ভূমিকায় অভিনয় করেন।
তিনি জন্মগ্রহণ করেন ১৯৯৩ সালের ৩০ অক্টোবর একটি মারোয়ারি হিন্দু পরিবারে, তার মায়ের আদি বাড়ি জয়পুরে। তিনি বড়ো হয়েছেন রাজস্থানের বিকানেরে এবং পড়াশোনা করেছেন দয়ানন্দ পাবলিক স্কুলে। তার ছোট বোন অপরাজিতা রাঠোর এবং ভাই আর‍িয়ামান  রাঠোর।
তিনি জি টিভির "কুম্কুম ভাগ্যে" আকাশ মেহেরার স্ত্রী রচনা মেহেরার চরিত্রের মাধমে অভিনয় শুরু করেন। এরপর তিনি সোনি টিভিতে প্রচারিত " এক দুজে কি ভাস্তে" এ প্রীতি পুস্কর মালহোত্রার চরিত্রে অভিনয় করেন। এরপর স্টার প্লাসের নামকরণে অবনি আয়েশা / অবনি নীল খান্নার ভূমিকায় অভিনয় করেন। আর্শেন নামাদারকে প্রতিস্থাপন করে ১৫ বছরের লিপের পরে তিনি শোটিতে প্রবেশ করেন।
২০১২ সালের ইস্টার্ন আই এর সেক্সিস্ট এশিয়ান লিস্টে আদিত্য রাঠোর ২৩ তম স্থান এবং বিজ এশিয়া টিভি ব্যক্তিত্ব তালিকায় ১২ তম স্থান পান।
নবেন্দু ঘোষ

নবেন্দু ঘোষ (২৭ মার্চ, ১৯১৭ - ১৫ ডিসেম্বর ২০০৭) বাংলা সাহিত্যে একজন ভারতীয় লেখক ও চিত্রনাট্যকার। তিনি ধ্রুপদী বলিউডের চলচ্চিত্রগুলি যেমন সুজাতা, বন্দিনী, দেবদাস, মাঝলি দিদি, অভিমান এবং তিসরী কসম (৩টি দিব্যি) এর মত চলচ্চিত্রের চিত্রনাট্য লেখেন। তিনি বাপ বেটি, শতরঞ্জি এবং রাজাজানির মত চলচ্চিত্রের জন্য গল্প লিখেছেন। তিনি দো বিঘা জমিন, তিসরী কসম ও লুকোচুরিতে সংক্ষিপ্ত পরিসরে অভিনয় করেছেন। পরবর্তীতে তার কর্মজীবনে তিনি চারটি চলচ্চিত্র পরিচালনা করেন।
নবেন্দু ঘোষ ১৯১৭ সালের ২৭ মার্চ ঢাকাতে (বর্তমানে বাংলাদেশ) জন্মগ্রহণ করেন। ১২ বছর বয়সেই তিনি জনপ্রিয় মঞ্চাভিনেতা হয়ে যান। ইংরাজী সাহিত্যে তিনি এম.এ পাশ করেন। তিনি উদয়শঙ্কর শৈলীতে প্রশংসিত নৃত্য করার মাধ্যমে ১৯৩৯ থেকে ১৯৪৫ পর্যন্ত বেশ কয়েকটি পদক জিতে নেন। ভারতীয় জাতীয় কংগ্রেস এর জন্য "ডাক দিয়ে যাই" নামক ভারত ছাড় আন্দোলন এর পক্ষে উপন্যাস লেখেন। এ উপন্যাসটি তাঁকে খ্যাতি এনে দিয়েছিল, কিন্তু উপন্যাসটি ব্রিটিশ সরকার কর্তৃক নিষিদ্ধ হয়েছিল। ১৯৪৫ সালে তিনি কলকাতায় স্থানান্তরিত হন এবং রাজদ্রোহমূলক রচনার অপরাধে সরকারি চাকরিটি খুইয়েছিলেন। তিনি খুব দ্রুতই বাংলা সাহিত্যের প্রগতিশীল তরুণ লেখকদের মধ্যে স্থান লাভ করেন।
তিনি ১৫ ডিসেম্বর ২০০৭ তারিখে মারা যান। তার দুই পুত্র ও এক কন্যা আছে। তারা হলেন ড দীপঙ্কর এবং চলচ্চিত্র নির্মাতা শুভঙ্কর, এবং কন্যা রত্নোত্তমা সেনগুপ্ত (চলচ্চিত্র উৎসব কারিকর, লেখক, এবং সাবেক "দ্য টাইমস অফ ইন্ডিয়া"র চলচ্চিত্র সাংবাদিক)। ১৯৯৯ সালে তার স্ত্রী কনকলতা মারা যান। 
তার আত্মজীবনী, "একা নৌকার যাত্রী" ২০০৮ এর মার্চে প্রকাশিত হয়েছিল। তার পুত্রবধূ ড.সোমা ঘোষ একজন প্রশংসিত শাস্ত্রীয় গায়িকা এবং ২০১৬ সালে পদ্মশ্রী পুরস্কারে ভূষিত হন।
তার জন্মশতবার্ষিকী স্মরণে, তার বিজ্ঞান কথাসাহিত্য আমি ও আমি (১৯৯৯) ইংরেজিতে অনুবাদ হিসেবে ২৫ মার্চ ২০১৭ তারিখে প্রকাশ পায়। বইটির ইংরেজিতে নাম ছিল মি এণ্ড আই। এই অনুবাদ নবেন্দু ও তার পৌত্র দেবত্তম সেনগুপ্ত যুগ্মভাবে করেন।
মোথাবাড়ি বিধানসভা কেন্দ্র

মোথাবাড়ি (বিধানসভা কেন্দ্র) ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র। কালিয়াচক (বিধানসভা কেন্দ্র) ২০১১ সাল পর্যন্ত অস্তিত্ব ছিল। এই কেন্দ্রটি ভেঙ্গে দুটি নতুন নির্বাচন হয় মোথাবাড়ি (বিধানসভা কেন্দ্র) এবং বৈষ্ণবনগর (বিধানসভা কেন্দ্র)।
ভারতের সীমানা পুনর্নির্ধারণ কমিশনের নির্দেশিকা অনুসারে, ৫২ নং মোথাবাড়ি বিধানসভা কেন্দ্রটি কালিয়াচক-২ সমষ্টি উন্নয়ন ব্লক এবং আলিনগর এবং কালিয়াচক-১ গ্রাম পঞ্চায়েত গুলি কালিয়াচক-১ সমষ্টি উন্নয়ন ব্লক এর অন্তর্গত।
কালিয়াচক বিধানসভা কেন্দ্রটি ৮ নং মালদহ দক্ষিণ লোকসভা কেন্দ্রের অন্তর্গত।
২০১৬ সালে বিধানসভা নির্বাচনে, সাবিনা ইয়াসমিন তার নিকটতম প্রতিদ্বন্দ্বী (এআইটিসি)র হেভিওয়েট এমডি. নজরুল ইসলামকে পরাজিত করেন। ২০১১ সালের নির্বাচনে, কংগ্রেসের সাবিনা ইয়াসমিন তার নিকটতম প্রতিদ্বন্দ্বী সিপিআই (এম) -এর নাইমুদ্দিন শেখকে পরাজিত করেন।